Publication: Magyar Közlöny
Issue: MK-2001-84 (Year: 2001, Number: 84)
Era: 1990-2004
Section: szóló 1993. évi LXXIX. törvény 3. számú melléklet
Paragraph Index: 291

(4) Az írásbeli tételek megoldására javasolt érdemjegyet a szóbeli vizsgarész megkezdése előtt a vizsgázó tudomására kell hozni. A vizsgázó — fiatalkorú vizsgázó esetén a szülő vagy törvényes képviselő — a kijavított és értékelt írásbeli dolgozatot a vizsgabizottság által meghatározott módon megtekintheti. A megtekintésre úgy kell időt biztosítani, hogy a vizsgázó az észrevételeit a szóbeli vizsgarész megkezdése előtt a vizsgaszervező képviselőjének leadhassa. A vizsgázónak — fiatalkorú vizsgázó esetén a szülőnek vagy törvényes képviselőnek — a kijavított és értékelt írásbeli dolgozatra tett észrevételeit illetően a vizsgabizottság határoz.

Source: https://magyarkozlony.hu/hivatalos-lapok/26a8230b2ef9ce9505b9a5da31a5dd89a59f08e3/dokumentumok/ffad9439124c563615b04d92ac09ac26bc4c5e67/letoltes